Örstuttur skreppur rétt út fyrir bæjarmörkin í þokkalegu veðri færði konunni auðvitað einn urriða og mér liggur við að segja ; auðvitað á Hérann , hann hefur varla farið af stönginni hennar frá því snemma í vor . Sjálfur missti ég einn af orange Nobbler og fékk tvær tökur á rauðan Nobbler . Meira er nú svo sem ekki til frásagnar af ferðinni , það var eins og við hefðum ekkert mikið í samkeppnina við fluguna að segja . Greinilega mikið æti á ferðinni sem magainnihald urriðans staðfesti ; troðfullur af mýflugu og ýmsu öðru góðgæti .